קלי ריפא

קלי ריפא (באנגלית: Kelly Ripa; נולדה ב-2 באוקטובר 1970) היא שחקנית ומנחת אירוח אמריקאית. מאז 2001, היא הייתה המנחה המשותפת של תוכנית הבוקר  בפורמטים שונים. בהתחלה עם רג'יס פילבין בהמשך עם מייקל סטראהן ולאחר מכן עם ראיין סיקרסט.

כשחקנית, התפקידים הידועים ביותר של ריפא כוללים את היילי ווהן באופרת הסבון "כל ילדיי" (1990–2002, 2010) ואת פיית' פיירפילד בסיטקום "הופ ופיית'" (2003–2006). ריפא ובעלה, מארק קונסואלוס, הם הבעלים של חברת הפקות ניו יורקית בשם Milojo. בשנת 2014, ההוליווד ריפורטר כינה אותה כאחת האנשים החזקים בתקשורת.

ריפא זוכת שישה פרסי אמי, וב-2015 קיבלה כוכב בשדרת הכוכבים של הוליווד.

ביוגרפיה 
קלי מריה ריפא נולדה וגדלה בברלין, ניו ג'רזי, ארצות הברית בתם של אסתר, עקרת בית וג'וזף ריפא, נשיא איגודי עובדים ונהג אוטובוס. יש לה אחות, לינדה, שהיא סופרת ספרי ילדים. במוצאה היא שלושה רבעים ממוצא איטלקי ורבע אירי. ריפא גדלה כקתולית. אביה הוא פקיד המחוז הדמוקרטי במחוז קמדן, ניו ג'רזי, מאז יוני 2009.

ריפא סיימה את לימודיה בבית הספר התיכון האזורי המזרחי בעיר וורשיץ, ניו ג'רזי. במהלך שנות התיכון שלה הייתה מעודדת, אך המורה למשחק שלה לדרמה בתיכון עודד אותה לעסוק במשחק. "אני חייבת כל כך הרבה מהקריירה שלי לג'ים בוקל", אמרה. "הוא חשב שאני פרפורמרית טבעית ולכן הוא נתן לי את התפקיד הראשי בהופעה". היא כיכבה בהפקות תיאטרון מקומיות והתגלתה בזמן שהופיעה ב"ברווזון המכוער" במהלך השנה האחרונה שלה. היא למדה בקולג' קמדן קאונטי בלימודי פסיכולוגיה, אך נשרה ועברה לניו יורק כדי להמשיך בקריירת משחק.

קריירה 
מלבד הופעות טלוויזיה מקומיות, החשיפה הראשונה בטלוויזיה הלאומית של ריפא הגיעה ב-1986 כשהיא הופיעה כרקדנית קבועה בתוכניות "Dancin' on Air," ו-"Dance Party USA".

ריפא לוהקה לתפקיד הגדול הראשון שלה בשנת 1990 בתור היילי ווהן, נערת מסיבות בעייתית, ב"כל ילדיי". היא סיימה את תפקידה בן 12 השנים ב-2002, אך חזרה לשני פרקים ב-2010 כדי לעזור לחגוג את יום השנה ה-40 של אופרת הסבון.

אחרי שהנחתה יחד עם קתי לי גיפורד את התוכנית האחרונה של קתי לי גיפורד " עם רג'יס וקתי לי", רג'יס פילבין החלה לערוך אודישנים כדי למצוא את המחליפה שלה.

ריפא הוכרזה כמחליפה הרשמית ב-5 בפברואר 2001 והתוכנית נקראה " עם רג'יס וקלי". בתוך מספר חודשים המספרים של הקהל הצעיר של התוכנית גדלו ב-80 אחוז.

הכימיה בין פילבין לריפא (או "פיפה" כפי שהוא כינה אותה), ההתלהמות, הראיונות והשיחות שלהם על משפחותיהם, חייהם האישיים והעיר ניו יורק משכו קהל צופים של שישה מיליון צופים מדי יום. בינואר 2011 הודיע פילבין, בן ה-80, שהוא יפרוש מ-"" בסוף השנה. התוכנית האחרונה שלו שודרה ביום שישי, 18 בנובמבר 2011, במהלכה נזכרה ריפא בדמעות על יומה הראשון, 43 הצעדים שהם צעדו יחד מחדר ההלבשה שלה אל הסט בכל יום במשך 11 שנים, וכיצד 43 הצעדים האלה שינו את חייה.

ריפא החליפה את פילבין כראש התכנית וחזרה ביום שני הבא, 21 בנובמבר 2011, כדי להמשיך את התכנית, שזכתה לכותרת מחדש " עם קלי". בתהליך דומה לזה שבו היא נבחרה להחליף את גיפורד, שורה מתחלפת של מארחים שותפים נבחנו בשידור עם ריפא כולל: מייקל סטראהן, סת' מאיירס, ג'וש גרובן, ניק לאשיי, ניל פטריק האריס, כריס הריסון, ג'רי אוקונל, ג'ואל מקהייל, קארי אן אינבה, בראיינט גאמבל, ג'רי סיינפלד, מייק גרינברג, בומר אסיאסון, דן אברמס, מרטין שורט, האווי מנדל, פט קירנן, ג'סי פאלמר, DL יולי, דרק האף, סם אלוף, טיי דיגס, בן מלרוני, קווין ג'ונאס, רנדי ג'קסון, מייקל מייקל בובלה, פיטר פצ'ינלי, רוב לאו דיינה קארווי, רג'י בוש, פרד סבאג' ומריו לופז. בסופו של דבר, סטראהן הוכרז כמנחה השותף החדש ו-" עם קלי ומייקל" שודרה בבכורה ב-4 בספטמבר 2012.

"" זכתה בפרס אמי הראשון שלה ביום לתוכנית אירוח יוצאת דופן ב-23 ביוני 2012.

ב-16 במאי 2016 שונה שם התוכנית ל-" עם קלי", שוב לאחר התוכנית האחרונה של סטראהן לפני המעבר שלו ל-"בוקר טוב אמריקה". התפתח סבב נוסף של מארחים שותפים. ב-1 במאי 2017, התוכנית הפכה ל-"Live with Kelly and Ryan", לאחר שראיין סיקרסט נכנס לתפקיד המחליף הקבוע של סטראהן.

ב-16 בפברואר 2023, סיקרסט הודיע שהוא יעזוב את התוכנית לאחר שש שנים באפריל 2023, בעיקר בגלל המרחק כיוון שמקום מגוריו העיקרי הוא בלוס אנג'לס, בעוד הקלטות התוכנית בניו יורק. מארק קונסואלוס, בעלה של קלי ריפא, אמור להחליף אותו. עם זאת, סיקרסט הצהיר שהוא יחזור לתפקיד מנחה אורח בכל פעם שקונסואלוס לא יהיה זמין, כלומר הוא לא עוזב את התוכנית לצמיתות.

בספטמבר 2003 הופיערה ריפא בתוכנית "הופ ופיית'", בה גילמה את פיית' פיירפילד, כוכבת אופרות סבון לשעבר מובטלת. הסיטקום בן חצי השעה, בכיכובם של פיית' פורד, טד מק'גינלי ומייגן פוקס, העניק ל-ABC את צפיית הבכורה הטובה ביותר של ימי שישי מאז 1996. התוכינת הסתיימה במאי 2006 כאשר ריפא הכריזה שהיא "מעולם לא תרצה לעבוד כל כך קשה שוב".

לריפא, הידועה בעיקר בזכות עבודתה בטלוויזיה, יש גם כמה סרטים עלילתיים לזכותה. בין השאר היא הופיעה בסרט של "Miramax" עטור השבחים "החדר של מרווין" ב-1996 לצד מריל סטריפ ולאונרדו דיקפריו.

ריפא היא תומכת בצדקה הקשורה לסרטן השחלות, ושיתפה פעולה עם אלקטרולוקס כדי לגייס כספים לקרן לחקר סרטן השחלות. בכל קיץ היא עורכת אירוע בשם Super Saturday, אירוע התרמה שנמשך יום. האירוע של 2011 גייס למעלה מ-3.5 מיליון דולר עבור OCRF. ריפא מייחסת את מסירותה לחוויה של אובדן חברה לסרטן השחלות. בשנת 2001 היא הופיעה בגרסת סלבריטאים של "מי רוצה להיות מיליונר?", בהנחיית פילבין. היא זכתה ב-250,000 דולר עבור "Tomorrow's Children's Fund", ארגון ללא מטרות רווח המוקדש להאצת הריפוי של ילדים חולי סרטן והפרעות דם חמורות.

ריפא גם משתתפת פעילה באמהות נגד נהיגה בשכרות. לדברי ריפא, המעורבות שלה עם MADD מונעת מהמקרה של אחותה, לינדה, שכמעט נהרגה על ידי נהג שיכור ב-1999.

פרסים והוקרה 
בשנת 1999 זכתה בפרס השחקנית הטובה ביותר בפסטיבל הסרטים והווידאו הבינלאומי בניו יורק על עבודתה ב-"The Stand-In".

בשנים 2007 ו-2012 אירחה את פרסי ה-TV Land וזכתה לביקורות חיוביות מאוד. היא, בעצמה, זוכת פרס, גרפה חמישה פרסי Soap Opera Digest ושלוש מועמדויות לפרסי האמי לבידור בשעות היום על גילום היילי ווהן בכל ילדיי.

ריפא זכתה להוקרה גם בזכות עבודתה במצעד חג המולד של הפארקים של דיסני, אותו הנחתה בין השנים 2001–2009, עם פרס אמי לספיישל המעמד המיוחד המצטיין ב-2006. היא והמנח המשותף רג'יס פילבין זכו פעמיים בפרס אמי ביום למנחה מצטיינים של תוכנית השיחות "ל עם רג'יס וקלי", שעליהם קיבלו גם 12 מועמדויות לפרס אמי וארבע מועמדויות לפרס בחירת הקהל לאחר מכן, עבור " עם קלי ומייקל", היא והמנחה השותף מייקל סטראהן זכו פרס אמי לבידור בשעות היום למנחה תוכנית האירוח הטוב ביותר על עבודתם ב-2015 וב-2016.

ב-12 באוקטובר 2015, לשכת המסחר של הוליווד כיבדה את קלי ריפא בכוכב בשדרת הכוכבים של הוליווד.

ב-15 בספטמבר 2006 שברה את שיא גינס כאשר עשרים וארבע פשטידות שמנת בננה הושלכו אל פיה תוך דקה אחת, כחלק משבוע הנושא של שוברי שיא גינס ב-"". ב-16 בספטמבר 2011 שברה ריפא את שיא גינס עבור רוב הענבים שנדרכו בדקה אחת, של 5.4 ליטרים, כשהיא דרכה על 8.4 ליטרים. עם זאת, המתחרה שלה, מרטינה סרוואטי הגרמנייה, עשתה אפילו יותר (8.6 ליטרים), מה שמנע מריפא להחזיק בשיא החדש.

בשנת 2008, Cowboy Mouth, להקת רוק מניו אורלינס, לואיזיאנה, כיבדה את ריפא בכתיבת שיר מחווה, בשם "Kelly Ripa", שהופיע באלבומם "Fearless". הלהקה ביצעה את השיר ב-"" ב-13 במרץ 2008.

בשנת 2017 נכנסה להיכל התהילה של ניו ג'רזי.

בשנת 2019 זכתה בפרס אמי השישי שלה לתוכניות יום.

חיים אישיים 
בשנת 1995 פגשה ריפה את מארק קונסואלוס, הכוכב לצדה ב"כל ילדיי". השניים התחתנו ב-1 במאי 1996. לזוג שלושה ילדים: מייקל ג'וזף (נולד ב-2 ביוני 1997), לולה גרייס (נולדה ב-16 ביוני 2001) וחואקין אנטוניו (נולד ב-24 בפברואר 2003).

בשנת 2011 חשפה שיש לה מיסופוניה.

פילמוגרפיה

קישורים חיצוניים

הערות שוליים 

זוכי אמי בשעות היום: מנחה תוכנית אירוח
אמריקאים ממוצא איטלקי
אמריקאים ממוצא אירי
אמריקאיות שנולדו ב-1970
אמריקאים שנולדו ב-1970